КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöдö татшöм вежсьöмъяс:

Коми Республикаса тариф служба йылысь положениеын, мый вынсьöдöма Индöдöн (содтöд):

5 пунктын:

а) 43 подпункт гижны тадзи:

«43) урчитöм ногöн участвуйтö Коми Республика мутасын энергия видзтан да энергетическöй эффективносьт бурмöдан государственнöй политика збыльмöдöмын;»;

б) содтыны татшöм 75-77 выль подпунктъяс:

«75) могмöдö юöрöн Коми Республика мутасын энергия видзтан да энергетическöй эффективносьт бурмöдан мерприятиеяс, мый урчитöма кыдзи быть коланаöн федеральнöй оланпасъясöн да Россия Федерацияса мукöд нормативнöй правовöй актöн;

76) координируйтö энергия видзтан да энергетическöй эффективносьт бурмöдан мероприятиеяс да видзöдö Коми Республикаса бюджетнöй учреждениеясöн, Коми Республикаса государственнöй öтувъя предприятиеясöн найöс нуöдöм бöрся;

77) сетö колана юöр олöмö пöртысь федеральнöй власьт органö, кодöс уполномочитöма котыртны да могмöдны энергия видзтан да энергетическöй эффективносьт бурмöдан юкöнын государственнöй юöр система, Россия Федерацияса Правительствоöн вынсьöдöм правилöяс серти;»;

б) 75 подпункт лыддьыны 78 подпунктöн.

2. Тайö Индöдыс вынсялö сійöс кырымалан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 2 лун

105 №

Вуджöдiс Кузнецова Н.А., 1 363 пас